Els Països Catalans ja acullen més d'un miler de refugiats
Actualment, hi ha més d'un miler de refugiats als Països Catalans, provinents de la darrera onada migratòria, sobretot del Llevant i el nord d'Àfrica. D'aquests, uns 250 provenen de les reubicacions fetes des de Grècia i Itàlia. Tot i això, la xifra de persones amb dret d'asil podria ser superior. N'hi ha que encara poden estar tramitant la concessió o que ja no són en el pla perquè han finalitzat el temps màxim de cobertura o l'han abandonat, entre més motius. Una dada que ens podria donar una pista sobre la xifra real de refugiats és que l'any 2015 es van presentar al conjunt de l'estat espanyol 14.780 sol·licituds d'asil. En el mateix període de temps, només se'n van respondre 3.240, de les quals el 69% van ser resolucions desfavorables, i únicament es va atorgar l'estatus de refugiat a 217 persones.
Com podria ser la xifra de persones amb dret a asil?
superior